Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01. – vjerodostojno tumačenje, 129/05, 109/07, 125/08, 36/09, 150/11, 144/12, 19/13. – pročišćeni tekst, 137/15. – ispravak, 123/17, 98/19, 144/20), članaka 15. i 19. Zakona o upravljanju državnom imovinom („Narodne novine“ broj 52/18) i članka 32. Statuta Općine Kalnik („Službeni glasnik Koprivničko-križevačke županije“ broj 5/13, 4/18, 4/20, 5/21), Općinsko vijeće Općine Kalnik na 11. sjednici održanoj 28. prosinca 2022. donijelo je

**ODLUKU**

**o donošenju Plana upravljanja imovinom u vlasništvu**

**Općine Kalnik za 2023. godinu**

**Članak 1.**

Odlukom o donošenju Plana upravljanja imovinom u vlasništvu Općine Kalnik za 2023. godinu (u daljnjem tekstu: Odluka) donosi se Plan upravljanja imovinom u vlasništvu Općine Kalnik za 2023. godinu (u daljnjem tekstu: Plan).

**Članak 2.**

 Plan iz članka 1. ove Odluke nalazi se u prilogu i njezin je sastavni dio.

**Članak 3.**

Plan se objavljuje na službenim internetskim stranicama Općine Kalnik u skladu sa člankom 10. stavak 1. točka 4. Zakona o pravu na pristup informacijama („Narodne novine“ broj 25/13, 85/15, 69/22).

**Članak 4.**

Općinski načelnik jednom godišnje podnosi Općinskom vijeću Izvješće o provedbi godišnjeg plana upravljanja imovinom do 30. rujna tekuće godine za prethodnu godinu.

**Članak 5.**

Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

**OPĆINSKO VIJEĆE**

**OPĆINE KALNIK**

KLASA: 406-06/22-01/03

URBROJ: 2137-23-22-1

Kalnik, 28. prosinca 2022.

 **PREDSJEDNICA:**

 Olinka Gjigaš